AFC North

American Football Conference – Northern Division eller AFC North er en av fire divisjoner i American Football Conference (AFC) i National Football League (NFL). Divisjonen ble stiftet etter omorganiseringen i 2002, da ligaen utvidet til 32 lag.
AFC North har fire lag: Baltimore Ravens, Cincinnati Bengals, Cleveland Browns, og Pittsburgh Steelers. De originale fire lagene i AFC Central var Browns, Bengals, Steelers og Houston Oilers (nå Tennessee Titans).
AFC North er den eneste divisjonen i AFC som ikke har et oppstartslag fra American Football League. Cincinnati Bengals ble med i AFL i 1968 (Steelers og Browns ble med i AFC i 1970), men Bengals ble bare med i AFL med løftet om at de skulle bli med i NFL etter sammenslåingen i 1970, da Paul Brown ikke støttet AFL.
Tre av lagene har nære historiske tilknytninger; Bengals og Browns ble begge grunnlagt av Paul Brown, mens Ravens og byen Cleveland har et unikt forhold. Bare Steelers, som er eldre enn det originale Browns, har ingen direkte historie med Paul Brown.


== Historie ==


=== 1970-tallet ===
AFC Central ble opprettet da Browns og Steelers flyttet til AFC i 1970, og slo seg sammen emd Houston Oilers (fra AFLs East Division) og Cincinnati Bengals (fra AFLs West Division) i den nye divisjonen.
Selv om Bengals vant den første divisjonstittelen i 1970 dominerte Steelers divisjonen for mesteparten av 70-tallet. Steelers vant også Super Bowl fire ganger i det tiåret, som også var lagets første ligatitler.


=== 1980-tallet ===
I 1980 brøt Cleveland Browns Steelers sin seks år lange seiersrekke som divisjonsmestere, men de kom seg ikke forbi divisjonsrunden i sluttspillet hvor de tapte mot Oakland Raiders på grunn av Red Right 88. Bengals var det eneste laget fra AFC Central som nådde Super Bowl i løpet av tiåret, i Super Bowl XVI og Super Bowl XXIII. Begge gangene tapte de mot San Francisco 49ers.


=== 1990-tallet ===
Steelers begynte igjen å dominere divisjonen i 1992. De vant fem divisjonstitler på seks år, og spilte i Super Bowl XXX, hvor de tapte mot Dallas Cowboys.
I 1992 var Oilers involvert i en av de mest kjente sluttspillkampene i NFLs historie. Kampen, som nå er kjent som "The Comeback", så Oilers tape en ledelse på 32 poeng til Buffalo Bills, før de tapte på ekstraomganger 41-38, som var en NFL-rekord for største comeback i nesten 30 år.
I 1995 ble Jacksonville Jaguars med i ligaen og ble plassert i AFC Central. Det var første gang divisjonen hadde blitt endret siden den ble introdusert, og var det andre laget fra sørlige USA i divisjonen. I 1996 flyttet Browns til Baltimore og endret navn til Baltimore Ravens. I 1997 flyttet Oilers til Tennessee, men forble i divisjonen (laget skiftet navn til Titans i 1999). Da Browns returnerte til NFL i 1999 ble AFC Central endret igjen. Divisjonen hadde seks lag mellom 1999 og 2001, og var den eneste divisjonen til å ha så mange lag siden sammenslåingen.
Bortsett fra Pittsburgh i Super Bowl XXX var det kun Titans som nådde Super Bowl for divisjonen, i Super Bowl XXXIV, som endte 1 yard fra å bli den første Super Bowl til å gå til ekstraomganger. På veien til Super Bowl fikk laget hevn på Bills syv år etter at Bills slo dem i Wild Card-runden ved å vinne 22-16 i en kamp som senere ble kjent som Music City Miracle.


=== 2000-tallet ===
Tiåret begynte med at Ravens vant Super Bowl XXXV. Lagets forsvar, ledet av linebacker Ray Lewis har blitt kalt et av de beste forsvarene noensinne.
I 2002 omrganiserte NFL til åtte divisjoner med fire lag i hver divisjon. Jaguars og Titans - sistnevnte vant AFC Central i 2000 - ble begge flyttet til AFC South, mens resten av AFC Central fikk det nye navnet AFC North. Bengals, Browns og Steelers var garantert å forbli i en divisjon samme uansett; dette var en del av NFLs avtale med Cleveland etter at Browns hadde flyttet i 1995. Divisjonen endte opp med å være den minst geografisk spredte, hvor tre lag var i byer som lå like ved Interstate 70 (Cleveland ligger to timer nord for I-70), og avstanden mellom Baltimore og Cincinnati (de to lagene som er lengst fra hverandre) er bare 526 miles. Browns og Steelers, de to næreste, bruker buss istedenfor fly når de spiller mot hverandre.Siden omorganiseringen har Steelers vunnet divisjonstittelen syv ganger, mens Ravens og Bengals har vunnet fire ganger hver. Steelers har vunnet alle divisjonskampene to ganger, i 2002 og 2008 (7 av 7 seiere hver ganger, etter å ha slått Browns i AFC Wild Card Game i 2002 og Ravens i AFC Championship i 2008), og Ravens og Bengals har slått alle divisjonsrivalene en gang hver, Bengals i 2009 og Ravens i 2011. Steelers har nådd sluttspillet ti ganger, Ravens åtte ganger, Bengals syv ganger, og Browns to ganger.
I 2005, til tross for at Bengals endte divisjonen på førsteplass, ble Steelers det første laget i NFLs historie som gikk inn i sluttspillet som sjette seed og vant Super Bowl.
I 2008 ble Steelers det første laget som vant divisjonstittelen for andre gang siden omorganiseringen i 2002. Laget vant Super Bowl XLIII samme sesongen, som ble deres andre Super Bowl-seier på fire år, og satte rekorden for totalt antall seiere i NFL, med seks.
I 2009 vant Cincinnati Bengals alle seks kampene mot divisjonsrivalene. Deres første tre kamper mot AFC North kom i uke 3 til 5, da de slo henholdsvis Steelers, Browns og Ravens, alle med tre poeng, som gav Bengals kallenavnet "Cardiac Cats". Cincinnati vant sin første divisjonstittel siden '05 da de vant mot Kansas City Chiefs 17-10 i uke 16. I sluttspillet tapte Bengals mot New York Jets på hjemmebane 24-14.
Baltimore avsluttet sin sesong med tre av fire seiere, og endte sesongen 9-7 og gikk inn i sluttspillet som sjette seed. I den første runden slo de New England Patriots på bortebane 33-14. I divisjonsrunden tapte de mo Indianapolis Colts 20-3, som slo Jets uken etter for conference-tittelen.


=== 2010-tallet ===
Ravens vant divisjonen i 2011 og 2012, og vant Super Bowl XLVII mot San Francisco 49ers den 3. februar 2013 i New Orleans. Det var lagets andre Super Bowl-tittel. Per 2012 er Steelers det mest vellykkede laget i AFC North med et totalresultat på 599–547–21, med Browns på tredjeplass med 510–441–13, mens Ravens ligger på tredjeplass (til tross for at de ikke var et offisielt lag før i 1996) med 164–128–1. bengals er det eneste laget i divisjonen som har et negativt totalresultat, med 310–396–2.
I 2015 ble Bengals det første laget i AFC North (Central) som startet sesongen 8–0, før de avsluttet sesongen 12–4 og vant divisjonen for andre gang på tre år. Cincinnati vant divisjonstittelen i uke 16 da Steelers tapte 4–10 i Baltimore. Bengals sin quarterback Andy Dalton hadde den beste sesongen i sin fem år lange karriere frem til han knakk tommelen den 13. desember mot Pittsburgh, som kostet ham resten av sesongen. I sluttspillet tapte Cincinnati (med A.J. McCarron som quarterback) i en omkamp mot Steelers, 18–16, i de siste minuttene. Pittsburgh gikk videre til divisjonsrunden hvor de tapte mot Peyton Mannings Denver Broncos, som gikk videre til å vinne Super Bowl.
Steelers vant divisjonstittelen i 2016 etter å ha slått Ravens 31–27 på 1. juledag. Etter å ha slått Miami og Kansas City i sluttspillet, tapte de mot New England Patriots i AFC Championship Game.
Ravens vant divisjonen i uke 15 av 2019-sesongen etter en 42–21 seier over NY Jets. Som første seed tapte Ravens på hjemmebane mot Tennessee Titans i divisjonsrunden.


=== 2020-tallet ===
Steelers sikret divisjonstittelen i 2020. Ravens og Browns nådde også sluttspillet som henholdsvis femte og sjette seed. Dette var Browns' første tur til sluttspillet siden 2002. I wildcardrunden vant Browns 48–37 over Steelers, og Ravens fikk revansj over Tennessee Titans med en 20–13 seier. Både Ravens og Browns tapte derimot i divisjonsrunden, henholdsvis 17–3 mot Buffalo Bills og 22–17 mot Kansas City Chiefs.
I 2021 vant Cincinnati Bengals divisjonen for første gang siden 2015. Steelers vant en plass i sluttspillet helt i slutten av seriespillet, men tapte mot Kansas City Chiefs i wildcardrunden. Bengals slo Las Vegas Raiderss 26–19 i wildcardrunden, Titans 19–16 i Tennessee, og Chiefs 27–24 i Kansas City på veien til Super Bowl LVI. Sesongen endte med et 23–20 tap mot Los Angeles Rams.
Bengals vant igjen divisjonstittelen for andre år på rad i 2022. Bengals, med et sesongresultat på 11–4, møtte Buffalo Bills i uke 17, den 2. januar 2023, hvor Bills safety Damar Hamlin kollapset på banen etter en takling på Tee Higgins. Kampen ble ikke gjenopptatt, og noen dager senere ble den kansellert av kommissær Roger Goodell, som gav Bengals divisjonstittelen på grunn av seierprosent. Baltimore Ravens sikret også en plass i sluttspillet etter en seier over Alanta Falcons. Bengals og Bills møttes igjen i divisjonsrunden, hvor Bengals sikret en 27–10 seier på bortebane. I AFC Championship Game møter Bengals Kansas City Chiefs for andre år på rad, den første gangen Bengals noensinne hadde nådd Conference Championship-kampen to år på rad.


== Divisjonslag ==
 Mus over år for å se divisjonsmester eller Super Bowl-laget.

A  Divisjonen ble introdusert i 1970 i American Football Conference.
B Cleveland Browns ble deaktivert etter 1995-sesongen; personale og spillere flttet til Baltimore Ravens. Cleveland Brons returnerte i 1999. Browns, Ravens og NFL ser på Browns etter 1999 som en fortsettelse av det originale laget som ble stiftet i 1946.
C Houston flyttet til Memphis som Tennessee Oilers i 1997, til Nashville i 1998 (fremdeles som Oilers). Laget skiftet navn til Tennessee Titans i 1999.
D Jacksonville Jaguars stiftet (1995-sesongen).
E Baltimore Ravens stiftet (1996-sesongen)
F Divisjonen endret navn til AFC North. Jacksonville og Tennessee flyttet til AFC South.


== Divisjonsmestere ==
+ En spillerstreik i 1982 reduserte seriespillet til 9 kamper. Ligaen brukte derfor en "Super Bowl Tournament" med 16 lag det ene året. Divisjonsstillinger ble ikke anerkjent (selv om hver divisjon endte opp med å sende minst ett lag til sluttspillet); Cincinnati hadde det beste resultatet i divisjonen.
++ Ettersom kampen i uke 17 mot Buffalo Bills ble kansellert spilte Bengals offisielt 16 kamper i 2022-sesongen.


== Wildcards ==
+  En spillerstreik i 1982 reduserte seriespillet til 9 kamper, så ligaen brukte en spesiell turnering i sluttspillet med 16 lag.
++ Tap mot et annet lag i AFC Central/AFC North.


== Totale sluttspilldeltakelser mens i AFL/AFC East ==
Ved slutten av 2022-sesongen

Inkluderer resultater ut 2001-sesongen.


== Sesongresultater ==
^ En spillerstreik i 1982 reduserte seriespillet til 9 kamper. Ligaen brukte derfor en "Super Bowl Tournament" med 16 lag det ene året. Divisjonsstillinger ble ikke anerkjent (selv om hver divisjon endte opp med å sende minst ett lag til sluttspillet); Cincinnati hadde det beste resultatet i divisjonen.


== Se også ==
Rivaliseringen mellom Bengals og Browns
Rivaliseringen mellom Bengals og Ravens
Rivaliseringen mellom Bengals og Steelers
Rivaliseringen mellom Browns og Ravens
Rivaliseringen mellom Browns og Steelers
Rivaliseringen mellom Ravens og Steelers


== Referanser ==